**James Vincent Forrestal** (født 15. februar 1892 i Beacon i New York, død 22. mai 1949 i Bethesda i Maryland) var USAs marineminister i perioden 1944–1947 og USAs første forsvarsminister i perioden 1947 til 1949. Han var ble utnevnt først av president Franklin D. Roosevelt og siden av Harry S. Truman. Han fikk etter sin død en hangarskipklasse oppkalt etter seg samt hangerskipet USS «Forrestal» (CV-59).

Biografi
--------

### Tidlige karriere

Forrestal var sønn av irske immigranter, og da han var 16 år begynte han på High School samtidig mens han arbeidet i tre år for lokale aviser. I 1911 begynte han ved Dartmouth College og året etter begynte han å studere ved Princeton University. Han sluttet for øvrig ved universitetet uten å ha oppnådd noen grad. Forrestal arbeidet deretter som selger av obligasjoner hos selskapet *William A. Read and Company*, med unntak av sin tjeneste i United States Navy under første verdenskrig, hvor han oppnådde graden lieutenant junior grade.

Tilbake i selskapet ble han partner i 1923, visepresident i 1926 og president i 1937. Etter første verdenskrig arbeidet Forrestal også for Det demokratiske partiet i Dutchess County, hvor han blant annet møtte Franklin D. Roosevelt for første gang. I 1926 giftet han seg med Josephine Ogden Forrestal, som var en spaltist for magasinet *Vogue* og tidligere medlem av Ziegfeld Follies. De fikk tilsammen to barn i sitt ekteskap.

### Regjeringsarbeid

Forrestal ble utnevnt til Executive Office of the President[] av Roosevelt i juni 1940, og allerede etter seks uker ble han videre utnevnt til *Undersecretary of the Navy* (visemarineminister) i Marinedepartementet. Etter at marineministeren Frank Knox døde av et hjerteinfarkt i april 1944 ble Forrestal utnevnt som hans etterfølger i mai samme år. Han fikk dermed ta del i ledelsen over marinen på slutten av andre verdenskrig og den påfølgende demobiliseringen.

Forrestal arbeidet blant annet med utarbeidelsen av National Security Act of 1947 og var sterkt delaktig i grunnleggelsen av National Military Establishment, som var forgjengeren til forsvarsdepartementet. Slik ble han også utnevnt til den første forsvarsministeren i USA i 1947 av Harry S Truman.

### Død

Forrestal sa opp embetet som forsvarsminister den 28. mars 1949 på grunn av ett nervøst sammenbrudd, og la seg selv inn på Bethesda Naval Hospital fem dager senere. Ifølge hans doktor George Raines var diagnosen depresjon eller reaktiv depresjon. Forrestals tilstand virket senere å være i bedring, men på morgenen den 22. mai fant de han død nedenfor et kjøkkenvindu. Kjøkkenet var i 16. etasje og motsatt av Forrestals rom.

Flåtens forhørskommisjon ble klar den 31. mai, men offentliggjøringen av en kort rapport om ulike sammenfattelser ble først frigitt den 12. oktober. I denne stod det ingenting om årsakene til fallulykken, og ingenting om tøybeltet fra morgenkåpen som var knyttet rundt hans hals. Dette har siden ført til mange spekulasjoner og konspirasjonsteorier.

Referanser
----------

1. 1 2   Encyclopædia Britannica Online, oppført som James V. Forrestal, Encyclopædia Britannica Online-ID biography/James-V-Forrestal, besøkt 9. oktober 2017[Hentet fra Wikidata]
2. 1 2   Munzinger Personen, Munzinger IBA 00000001102, besøkt 9. oktober 2017[Hentet fra Wikidata]
3. 1 2   Find a Grave, oppført som James Vincent Forrestal, Find a Grave 356, besøkt 9. oktober 2017[Hentet fra Wikidata]
4. 1 2   Social Networks and Archival Context, SNAC Ark-ID w6m90c4v, besøkt 9. oktober 2017[Hentet fra Wikidata]

Litteratur
----------

* Hoopes, Townsend og Brinkley, Douglas, *Driven Patriot, the Life and Times of James Forrestal* (1992) ISBN 0-7366-2520-8

Eksterne lenker
---------------

* (en) James Forrestal – kategori av bilder, video eller lyd på Commons Rediger på Wikidata

* (en) James Forrestal – galleri av bilder, video eller lyd på Commons Rediger på Wikidata
* Defenselink.mil – James V. Forrestal – Biografien hos Departement of Defense.
* Millercenter.org – James V. Forrestal – Biografien til Forrestal hos Miller Center of Public Affairs.

| * v
* d
* r
USAs forsvarsministre |
| --- |
|  | Forrestal **·** Johnson **·** Marshall **·** Lovett **·** Wilson **·** McElroy **·** T. Gates **·** McNamara **·** Clifford **·** Laird **·** Richardson **·** Schlesinger **·** Rumsfeld **·** Brown **·** Weinberger **·** Carlucci **·** Cheney **·** Aspin **·** Perry **·** Cohen **·** Rumsfeld **·** R. Gates **·** Panetta **·** Hagel **·** Carter **·** Mattis **·** Esper **·** Austin |  |

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Deutsche Biographie **·** BIBSYS **·** Geni **·** VIAF **·** GND **·** LCCN **·** ISNI **·** SUDOC **·** NLA **·** NDL **·** NKC **·** CiNii **·** Munzinger (iba)
 |

Portal: Andre verdenskrig